26. ΝΟΜΟΣ υπ’ αριθ.137 της 22/29 Αυγ.1975 (ΦΕΚ Α΄180) Περί συστάσεως και λειτουργίας της Εθνικής Επιτροπής Αρχιτεκτονικής Κληρονομίας. Άρθρ.1.-1.Συνιστάται, παρά τω Υπουργείω Πολιτισμού και Επιστημών, Εθνική Επιτροπή Αρχιτεκτονικής Κληρονομίας, υπαγομένη εις την αρμοδιότητα της παρ’ αυτώ Γενικής Διευθύνσεως Αρχαιοτήτων και Αναστηλώσεως. 2.Έργον της κατά την προηγουμένην παράγραφον Επιτροπής είναι, ο προγραμματισμός και η προώθησις των ενεργειών, προς συμμετοχήν της Ελλάδος εις το έτος Ευρωπαϊκής Αρχιτεκτονικής Κληρονομίας (1975) και η κατά την διάρκειαν τούτου οργάνωσις εντός της χώρας και εις την αλλοδαπήν σχετικών εκδηλώσεων. Άρθρ.2.-1.Η Επιτροπή συντίθεται εκ: α)Του Γενικού Γραμματέως του Υπουργείου Πολιτισμού και Επιστημών, ως Προέδρου. β)Του Γενικού Επιθεωρητού Αρχαίων και Ιστορικών Μνημείων, ως Αντιπροέδρου. (Μετά τη σελ.1124(α) Σελ.1125 Τεύχος 594-Σελ.125 Υπουργείο Πολιτισμού 31.Π.α.23-26 γ)Του Γενικού Διευθυντού της Υπηρεσίας Επιστημονικής Ερεύνης και Αναπτύξεως. δ)Του Προϊσταμένου της Υπηρεσίας Οικισμού του Υπουργείου Δημοσίων Έργων. ε)Του Προέδρου του Τεχνικού Επιμελητηρίου Ελλάδος. ς)Του Καθηγητού της Ιστορίας της Αρχιτεκτονικής του Εθνικού Μετσοβίου Πολυτεχνείου. ζ)Του Καθηγητού Μορφολογίας της Πολυτεχνικής Σχολής Θεσσαλονίκης. η)Του Διευθυντού Τεχνικών Υπηρεσιών του ΕΟΤ θ)Του Προϊσταμένου της Διευθύνσεως Αναστηλώσεως του Υπουργείου Πολιτισμού και Επιστημών. ι)Του Προέδρου του Συλλόγου Αρχιτεκτόνων. ια)Του Προέδρου της Κοσμητείας Εθνικού Τοπίου και Πόλεων. ιβ)Του Προέδρου της Ελληνικής Εταιρείας. ιγ)Του Προέδρου της Φιλοδασικής Ενώσεως Αθηνών. ιδ)Του Προέδρου της Αρχαιολογικής Εταιρείας ιε)Του Προέδρου του ICOMOS. ις)2 επιστημόνων. 2.Τα εξ επιστημόνων μέλη ορίζονται δι’ αποφάσεως του Υπουργού Πολιτισμού και Επιστημών. Δια της αυτής ή ομοίας αποφάσεως ορίζεται έν των μελών ίνα ασκή χρέη Γραμματέως και Συντονιστού της Επιτροπής. 3.Ο Πρόεδρος διευθύνει τας εργασίας της Επιτροπής, ορίζει τους εισηγητάς των προς συζήτησιν θεμάτων, καταρτίζει την ημερησίαν διατάξιν, επικυροί τα πρακτικά των συνεδριάσεων της Επιτροπής και εισηγείται εις τον Υπουργόν Πολιτισμού και Επιστημών παν πρόσφορον δια την επιτυχίαν του έργου αυτής μέτρον. Άρθρ.3.-1.Των συνεδριάσεων της Επιτροπής μετέχει οσάκις κρίνη τούτο αναγκαίον, ο Υπουργός Πολιτισμού και Επιστημών, οπότε και προεδρεύει ταύτης. 2.Η Επιτροπή τελεί ένα απαρτία παρόντων 10 τουλάχιστον εκ των μελών αυτής. Σελ.1126 Τεύχος 594-Σελ.126 Άρθρ.4.-1.Εις έκαστον μέλος της δια του παρόντος νόμου συνιστωμένης Επιτροπής καταβάλλεται εφ’ άπαξ αμοιβή εκ δραχ. 15.000, υπό την προϋπόθεσιν ότι θα μετάσχη εις 8 τουλάχιστον συνεδριάσεις, άλλως τούτο θα αμειφθή κατά λόγον της συμμετοχής του εις τας συνεδριάσεις ταύτης. 2.Αι δαπάναι δια την επίτευξιν των δια του παρόντος επιδιωκομένων σκοπών βαρύνουσι τον κρατικόν προϋπολογισμόν, αναγραφομένης ειδικής πιστώσεως εις τον προϋπολογισμόν Δημοσίων Επενδύσεων του Υπουργείου Πολιτισμού και Επιστημών. Άρθρ.5.-Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. 31.Π.α.26 Υπουργείο Πολιτισμού 